EkBass/fiwiki-20250220-pages-articles huggingface dataset:
Marjukka Vainio

thumb|Osa Vainion sekä Olli ja Riitta Jalosen ympäristötaideteoksesta Linjaali (2004), johon on upotettu Vainion valokuvaa. Marjukka Irmeli Vainio (24. toukokuuta 1953 Renko – 11. toukokuuta 2019 Hämeenlinna) oli suomalainen valokuvataiteilija. Hän toimi valokuvataiteen taiteilijaprofessorina 2009–2014. Vainio valmistui ylioppilaaksi vuonna 1973. Hän opiskeli valokuvaajatutkinnon Taideteollisessa korkeakoulussa 1977–1987. Vuonna 1983 Vainio opiskeli New Yorkissa International Center of Photographyssä. Hän valmistui taiteen maisteriksi Taideteollisesta korkeakoulusta 1998. Uransa alussa Vainio työskenteli lehtikuvaajana Hämeen Sanomissa ja Avotakassa. 1990-luvulla hän jättäytyi vapaaksi taiteilijaksi. Hän kuvasi töissään erityisesti luontoa ja elämän kiertokulkua. 1980-luvulla hän oli nostamassa valokuvataidetta kuvataiteen rinnalle ja kehitti värivalokuvausta. Hänen yksityisnäyttelyitään on järjestetty sekä Suomessa että ulkomailla. Vainio sai Hämeen läänin taidetoimikunnan valokuvataiteen palkinnon 1996, ruotsalaisen Svensk Bokkonst -palkinnon valokuvateoksesta Hommage à Ester Helenius 1998, Suomi-palkinnon 2003, Hämeen taidetoimikunnan taidepalkinnon 2006 ja Suomen kirjataiteen palkinnon 2006. Hän oli Hämeen taidetoimikunnan jäsen 1998–2003 ja valtion valokuvataidetoimikunnan jäsen 2000–2003 ja varapuheenjohtaja 2003–2006. ==Lähteet== Luokka:Suomalaiset valokuvaajat Luokka:Vuonna 1953 syntyneet Luokka:Vuonna 2019 kuolleet
Hietavarsanpolvi

Hietavarsanpolvi eli varsanpolvi (Corrigiola litoralis) on yksivuotinen kohokkikasvilaji. Se on rentovartinen ja maanmyötäisesti kasvava ruoho, jonka varret ovat 5–30 senttimetriä pitkiä. Lehdet ovat pieniä, kapeita, sinivihreitä. Kukat kasvavat rykelminä ja ovat valkeita, noin 1,5 millimetriä leveitä. Hietavarsanpolvea esiintyy Euroopassa, Välimeren alueella ja Afrikassa. Pohjoismaissa ja Suomessa laji on hyvin harvinainen tulokas, joka esiintyy liikennepaikoilla tai hietikoilla.Plants of the World Online: Corrigiola litoralis Viitattu 1.1.2022. == Lähteet == == Aiheesta muualla == * Suomen Lajitietokeskus: Hietavarsanpolvi – Corrigiola litoralis Luokka:Kohokkikasvit
Kultajuovamonni

Kultajuovamonni (Mystus vittatus) on juovamonneihin kuuluva kalalaji. Lajia tavataan makeista vesistä Etelä- ja Kaakkois-Aasiasta. Toisinaan lajia pidetään akvaarioissa. ==Koko ja ulkonäkö== Kultajuovamonni voi kasvaa suurimmillaan 20-21 cm pitkäksi. Lajin ruumis on pitkänomainen ja hieman litistynyt. Kuonossa on pitkiä viiksisäikeitä. Kalan rasvaevä on pieni. Väriltään kultajuovamonni on harmaa tai kullanvärinen ja ruumiissa on 4-5 tumman sinistä tai mustaa poikkijuovaa ja kidusten takana on tumma täplä. Evät läpikuultavat ja mustakärkiset. ==Levinneisyys ja elintavat== Kultajuovamonnia tavataan Sri Lankasta, Intiasta, Pakistanista, Nepalista ja ehkä myös Myanmarista. Laji elää niin järvissä, joissa kuin puroissakin useimmiten kasvillisuuden seassa. Kultajuovamonnin ravintoa ovat kasvit, kalat ja selkärangattomat eläimet. Kultajuovamonni on hyvä ruokakala ja paikallisesti hyvin merkittävä saalis. Sitä pidetään myös akvaariokalana. ==Lähteet== Luokka:Monnikalat
Nummisilmäruoho

Nummisilmäruoho (Euphrasia micrantha) on yksivuotinen pienikokoinen puoliloisiva ruohokasvi. Se kasvaa 5–20 senttimetriä korkeaksi. Kasvin varsi on haaraton tai hento- ja pystyhaarainen. Lehdet ovat vain 3–6 millimetrin mittaisia, kaljuja, puikeita ja kiiltäviä. Kukat ovat pieniä, niiden teriö on valkoinen.Pinkka – Lajintuntemuksen oppimisympäristö: Nummisilmäruoho (Euphrasia micrantha) Suomessa nummisilmäruohoa esiintyy harvinaisena maan lounaisosassa, Ahvenanmaalla sekä Lounais-Suomen rannikolla Hankoniemen ja Rauman välisellä alueella. Se kasvaa karuilla kanervaa kasvavilla mäntykankailla ja kalliokoilla. Nummisilmäruoho on Suomessa erittäin uhanalainen ja erityisesti suojeltava laji. == Lähteet == == Aiheesta muualla == * Kasviatlas 2021: Nummisilmäruohon (Euphrasia micrantha) levinneisyys Suomessa. * Suomen Lajitietokeskus: Nummisilmäruoho – Euphrasia micrantha Luokka:Silmäruohot
Etelä-Afrikan naisten jääkiekkomaajoukkue

Etelä-Afrikan naisten jääkiekkomaajoukkue edustaa Etelä-Afrikkaa kansainvälisissä naisten jääkiekko-otteluissa, muun muassa maailmanmestaruuskilpailuissa. Vuonna 2022 maassa oli 162 rekisteröityä naisjääkiekkoilijaa, mutta vuoteen 2024 mennessä määrä oli supistunut hieman yli sataan. Vuonna 2024 joukkue oli 35. sijalla Kansainvälisen jääkiekkoliiton IIHF:n ylläpitämässä maailmanrankingissa. == Sijoitukset == === Maailmanmestaruuskilpailut === * 1999 – B-sarjan karsinta (A-lohko), 4. * 2000 – 1. divisioonan karsinta (A-lohko), 4. (kokonaistulosten 8.) * 2001 – 1. divisioonan karsinta (A-lohko), 4. * 2003 – 3. divisioona, 5. * 2005 – 3. divisioona, 6. * 2007 – 3. divisioona, 6. * 2008 – 4. divisioona, 5. * 2011 – 4. divisioona, 5. * 2012 – 2. divisioonan B-lohko, 6. * 2013 – 2. divisioonan B-lohko, 6. * 2014 – 2. divisioonan karsinta, 4. * 2015 – 2. divisioonan karsinta, 3. * 2016 – 2. divisioonan karsinta, 3. * 2017 – 2. divisioonan karsinta, 3. * 2018 – 2. divisioonan karsinta, 3. * 2019 – 2. divisioonan karsinta, 3. * 2020 – 3. divisioona, 1. * 2021 – 2. divisioonan B-lohkon turnaus peruttiin koronaviruspandemian vuoksi. * 2022 – 2. divisioonan B-lohko, 4. * 2023 – 2. divisioonan B-lohko, 4. * 2024 – 2. divisioonan B-lohko, 4. === Maailmanranking === * 2003 – 23. * 2004 – 28. * 2005 – 28. * 2006 – 28. * 2007 – 28. * 2008 – 28. * 2009 – 31. * 2010 – 32. * 2011 – 31. * 2012 – 32. * 2013 – 32. * 2014, helmikuu – 32. * 2014, huhtikuu – 32. * 2015 – 32. * 2016 – 33. * 2017 – 32. * 2018, helmikuu – 33. * 2018, huhtikuu – 34. * 2019 – 35. * 2020 – 37. * 2021 – 36. * 2022, helmikuu – 38. * 2022, syyskuu – 37. * 2023 – 37. * 2024 – 35. == Lähteet == Luokka:Etelä-Afrikan jääkiekko Luokka:Naisten jääkiekkomaajoukkueet
Mikko Härmä

Mikko Ilmari Härmä on suomalainen lääkäri (LT), joka työskentelee Työterveyslaitoksella työaikojen, unen ja ikääntymisen aihepiirien tutkimusprofessorina. Hän on tehnyt tutkimuksia muun muassa riittävän unen ja liikunnan merkityksestä työssä jaksamiseen ja työntekijöiden terveyteen, työpäivän pituuden vaikutuksia työhyvinvointiin, työaikalain muuttumisen seurauksista sekä vuorotyön vaikutuksista uneen. Härmä opiskeli lääkäriksi Kuopion yliopistossa (LL, 1982; nyk. Itä-Suomen yliopisto) ja edelleen lääketieteen tohtoriksi. Hänen suomenkielinen väitöskirjatutkimuksensa (1985) oli otsikoitu Kolmivuorotyötä tekevän hoitohenkilökunnan terveys, fyysinen suorituskyky ja vuorotyöhön sopeutuminen : tutkimus liikuntaintervention vaikutuksista naisilla. Hän on kronobiologian dosentti. Työurallaan Härmä on toiminut lääkärinä muun muassa Varkauden aluesairaalassa 1980-luvulla. Työterveyslaitoksen tutkimusprofessorina hän on työskennellyt vuodesta 2000 lähtien tutkimusalueenaan työajat, uni ja ikääntyminen. == Lähteet== ==Aiheesta muualla== *Mikko Härmän Google Scholar -profiili (scholar.google.com) *Mikko Ilmari Härmä. Finnish Institute of Occupational Health. Working hours, sleep and recovery/Work ability and Working Careers. MD, PhD Research professor (researchgate.net) *Ylen aamu-tv: Pitkät työpäivät haittaavat terveyttäsi (kesto 9 min, pe 21.8.2015) (areena.yle.fi) * Luokka:Suomalaiset lääkärit Luokka:Suomalaiset professorit Luokka:Syntymävuosi tuntematon Luokka:Elävät henkilöt
Dovrenhilpi

Dovrenhilpi (Phippsia concinna) on tunturihilven lähisukuinen arktinen, monivuotinen heinälaji. Se kasvaa 5–15 senttimetriä korkeaksi. Tunturihilpeen verrattuna dovrenhilven korret ovat punaruskeita ja pystympiä, röyhy hieman pidempi ja sen haarat siirottavat, ulkohelpeen tyvellä enemmän karvoja ja jyvä erimuotoinen. Pohjoismaissa dovrenhilpi kasvaa harvinaisena Norjan ja Keski- Ruotsin ylängöllä, Huippuvuorilla ja Karhusaarella. Se kasvaa suurtuntureiden pohjoisrinteillä. Pohjoismaiden lisäksi lajia esiintyy Siperiassa, Alaskassa, Kanadan Québecissa ja Grönlannissa.Plants of the World Online: Phippsia concinna (Th.Fr.) Lindeb. Viitattu 1.1.2022. == Lähteet == Luokka:Heinäkasvit
Tanel Kiik

Tanel Kiik (s. 23. tammikuuta 1989 Tallinna) on virolainen sosiaalidemokraattisen puolueen poliitikko. Hän toimi Viron terveys- ja työministerinä vuosina 2021–2022. Aiemmin hän toimi sosiaaliministerinä vuosina 2019–2021. Kiik kuului aiemmin keskustapuolueeseen, mutta erosi siitä viiden muun keskustalaisen kansanedustajan kanssa tammikuussa 2024 puolueen sisäisten erimielisyyksien vuoksi. ==Yksityiselämä== Kiik on naimisissa ja hänellä on yksi lapsi. ==Lähteet== ==Aiheesta muualla== * Tanel Kiik Viron hallituksen verkkosivuilla Luokka:Viron ministerit Luokka:Viron sosiaaliministerit Luokka:Työministerit Luokka:Viron keskustapuolueen poliitikot Luokka:Viron Sosiaalidemokraattisen puolueen poliitikot Luokka:Vuonna 1989 syntyneet Luokka:Elävät henkilöt
Paratiisililja

Paratiisililja (Paradisea liliastrum) on koristekasvina käytetty monivuotinen parsakasvi. Se ei ole erityisen läheistä sukua liljoille vaan muun muassa kuunliljoille. Paratiisililjan pysty varsi kasvaa 30–50 senttimetriä korkeaksi. Lehdet ovat kapeita, litteitä, 12–25 cm pitkiä ja 3–5 millimetriä leveitä. Kukintona on harva terttu, jossa on 4–10(–20) kukkaa. Kukan kehä on kellomainen, 3–5 cm pituinen, puhtaanvalkoinen ja tuoksuva. Hedelmä on 13–15 mm pitkä kota, joka on pitkänpyöreä, poikkileikkaukseltaan kolmiomainen. Siemenet ovat kolmen millimetrin kokoiset, kolmisärmäiset, mustat.Pinkka – Lajintuntemuksen oppimisympäristö: Paratiisililja (Paradisea liliastrum) Paratiisililja on kotoisin Etelä-Euroopan vuoristoista. Sitä esiintyy luonnonvaraisena Ranskassa, Espanjassa, Italiassa, Sveitsissä, Itävallassa ja Balkanilla entisen Jugoslavian alueella. Se on alppiniittyjen kasvi, joka kasvaa aurinkoisella tai puolivarjoisella paikalla. == Lähteet == == Aiheesta muualla == * Suomen Lajitietokeskus: Paratiisililja – Paradisea liliastrum Luokka:Parsakasvit
Syyspäivänlilja

Syyspäivänlilja (Hemerocallis citrina) on itäaasialainen koristekasvina viljelty päivänliljalaji. Se on monivuotinen ruohokasvi, jonka juuret ovat mukulamaiset. Se kasvaa 50–80 senttimetriä korkeaksi. Tasasoukat, kovat, 1–1,6 senttimetriä leveät lehdet kasvavat kaksirivisesti tiheinä mätäsmäisinä ruusukkeina. Kukinto on viuhkomainen ja runsaskukkainen. Kukat ovat 9–12 cm pitkiä, tuoksuvia, sitruunankeltaisia. Kukat avautuvat öisin, syyspäivänlilja kukkii Pohjoismaissa heinäkuussa. Syyspäivänlilja esiintyy alun perin luonnonvaraisena itäisessä Kiinassa, Koreassa, Japanissa ja Venäjällä Amurin ja Kaukoidän Primorjen alueilla.Plants of the World Online: Hemerocallis citrina Baroni Viitattu 1.1.2022. == Lähteet == == Aiheesta muualla == * Suomen Lajitietokeskus: Syyspäivänlilja – Hemerocallis citrina Luokka:Päivänliljat
Espanjan naisten jääkiekkomaajoukkue

Espanjan naisten jääkiekkomaajoukkue edustaa Espanjaa naisten kansainvälisissä jääkiekko-otteluissa, muun muassa maailmanmestaruuskilpailuissa. Vuonna 2022 maassa oli 240 rekisteröitynyttä naisjääkiekkoilijaa, ja vuonna 2024 heitä oli 200. Vuonna 2024 joukkue oli Kansainvälisen jääkiekkoliiton IIHF:n ylläpitämässä maailmanrankingissa 24. sijalla. Ensimmäistä kertaa joukkue sijoitettiin listalle vuonna 2011, jolloin se oli 35. sijalla. Vuoden 2014 helmikuuhun mennessä joukkue oli noussut jo 26. sijalle. Sen jälkeen joukkue on pudonnut sijoituksessa vain kerran, vuonna 2016. == Sijoitukset == === Maailmanmestaruuskilpailut === * 2011 – 5. divisioona, 2. * 2012 – 2. divisioonan B-lohko, 2. * 2013 – 2. divisioonan B-lohko, 2. * 2014 – 2. divisioonan B-lohko, 3. * 2015 – 2. divisioonan B-lohko, 3. * 2016 – 2. divisioonan B-lohko, 2. * 2017 – 2. divisioonan B-lohko, 2. * 2018 – 2. divisioonan B-lohko, 1. * 2019 – 2. divisioonan A-lohko, 3 * 2020 – 2. divisioonan A-lohkon turnaus peruttiin koronaviruspandemian vuoksi. * 2021 – 2. divisioonan A-lohkon turnaus peruttiin koronaviruspandemian vuoksi. * 2022 – 2. divisioonan A-lohko, 3. * 2023 – 2. divisioonan A-lohko, 2. * 2024 – 2. divisioonan A-lohko, 2. === Maailmanranking === * 2011 – 35. * 2012 – 30. * 2013 – 29. * 2014, helmikuu – 26. * 2014, huhtikuu – 26. * 2015 – 26. * 2016 – 27. * 2017 – 26. * 2018, helmikuu – 25. * 2018, huhtikuu – 25. * 2019 – 25. * 2020 – 25. * 2021 – 25. * 2022, helmikuu – 24. * 2022, syyskuu – 24. * 2023 – 24. * 2024 – 24. == Lähteet == Luokka:Espanjan jääkiekko Luokka:Naisten jääkiekkomaajoukkueet
Etelänkiurunkannus

Etelänkiurunkannus eli onttokiurunkannus (Corydalis cava) on monivuotinen unikkokasvi. Se on 10–30 senttimetriä korkeaksi kasvava ruoho, jonka juurakko on mukulamainen. Mukula on pyöreähkö, mutta hiukan litteä, vanhemmiten ontto ja halkaisijaltaan noin 2–6 cm. Varsi on pysty, tanakka, vihreä tai punaruskea, mehevä, hauras ja kalju. Suomumaiset alalehdet puuttuvat. Tyvellä kasvaa yleensä yksi ja varressa kaksi lehteä, jotka ovat toistamiseen kolmilehdykkäisiä. Kukintona on pysty terttu, jossa on 6–16 kukkaa. Niiden tukilehdet ovat kärjestään ehyitä. Kukat ovat vain heikosti tuoksuvia. Teriö on purppuranpunainen, punainen tai valkoinen. Hedelmä on 16–22 mm pitkä, pitkänomaisen pulleahko, riippuva, monisiemeninen kota. Etelänkiurunkannus kukkii keväällä. Etelänkiurunkannus kasvaa Pohjoismaissa Ruotsin Tukholman korkeudelle asti luonnonvaraisena lehtometsissä, kuten pyökkimetsissä. Suomessa se on harvinainen uustulokas Helsingissä.Suomen Lajitietokeskus: Etelänkiurunkannus – Corydalis cava Viitattu 1.1.2022. == Lähteet == == Aiheesta muualla == * Kasviatlas 2021: Etelänkiurunkannus (Corydalis cava) Suomessa. * Finto: Kassu – Kasvien suomenkieliset nimet: Corydalis cava * Pohjolan kasvien pauloissa: Corydalis cava – etelänkiurunkannus Luokka:Kiurunkannukset
Pallo hukassa

Pallo hukassa voi tarkoittaa seuraavia: * Pallo hukassa (engl. Evening Shade), vuosina 1990–1994 tehty yhdysvaltalainen televisiosarja * Pallo hukassa (engl. Major League), yhdysvaltalainen elokuva vuodelta 1989 * Pallo hukassa (engl. Up ’n’ Under), brittiläinen elokuva vuodelta 1998 * Pallo hukassa II (engl. Major League II), yhdysvaltalainen elokuva vuodelta 1994
Söderby (Lemland)

Söderby on kylä ja ainoa taajama Lemlandin kunnassa Ahvenanmaalla. Se on myös kunnan hallinnollinen keskus. Kylän väkiluku vuonna 2020 oli 374. Laajemmalle alueelle kylän lähiympäristöön ulottuvan taajaman väkiluku vuonna 2019 oli 582. == Lähteet == Luokka:Lemland Luokka:Ahvenanmaan maakunnan taajamat
Lovro Kos

Lovro Kos (s. 23. heinäkuuta 1999) on slovenialainen mäkihyppääjä, joka kilpaili maailmancupissa ensimmäisen kerran tammikuussa 2021 ja ylsi ensi kertaa kolmen parhaan joukkoon uudenvuodenpäivänä 2022. Kos saavutti joukkuemäessä hopeaa Pekingin olympialaisissa 2022. Lisäksi hän sijoittui suurmäessä 11:nneksi ja normaalimäessä 28:nneksi. Planican MM-kilpailuissa 2023 Kos saavutti kultaa joukkuemäessä ja sijoittui normaalimäessä 17:nneksi. Kulmin lentomäen MM-kilpailuissa 2024 hän voitti kultaa joukkuekilpailussa ja sijoittui viidenneksi henkilökohtaisessa kilpailussa. Kos kilpaili Continental Cupissa ensi kerran syksyllä 2017 ja aktiivisemmin vuodesta 2019 alkaen. Hän on sijoittunut kolme kertaa toiseksi ja kolme kertaa kolmanneksi vuosina 2020–2021. Maailmancupissa hän kilpaili ensimmäisen kerran tammikuussa 2021 Willingenissä. Marraskuussa 2021 hän sijoittui Rukalla 15:nneksi ja saman vuoden joulukuussa Wisłassa kahdeksanneksi. Keski-Euroopan mäkiviikolla 2021–2022 hän sijoittui ensimmäisessä kilpailussa Oberstdorfissa kuudenneksi ja toisessa kilpailussa Garmisch-Partenkirchenissa kolmanneksi. Bischofshofeniin siirretyssä kolmannessa kilpailussa hän kaatui ja menetti mahdollisuutensa mäkiviikon kärkipään sijoituksiin. Mäkiviikon päättäneessä toisessa Bischofshofenin kilpailussa hän sijoittui yhdeksänneksi. Mäkiviikon yhteispisteissä Kos oli seitsemäs. Hän sijoittui mäkiviikolla seitsemänneksi myös kaudella 2023–2024. Kaudella 2023–2024 Kos saavutti ensimmäisen maailmancupin osakilpailuvoittonsa Lake Placidin ensimmäisessä kilpailussa. Lake Placidin toisessa kilpailussa hän saavutti jaetun toisen sijan yhdessä Philipp Raimundin kanssa. Hän voitti Lahden ensimmäisen kilpailun. Maailmancupin kokonaiskilpailussa hän oli yhdeksäs. == Lähteet == Luokka:Slovenialaiset mäkihyppääjät Luokka:Vuonna 1999 syntyneet Luokka:Elävät henkilöt
Sahra

Sahra voi tarkoittaa seuraavia: *Sahra (albumi) *Sahra, pellon kyntötyökalu
We Are Domi

We Are Domi, tunnettu myös nimellä DOMI, on tšekkiläis-norjalainen elektropop- yhtye, joka on perustettu vuonna 2018 Prahassa. Yhtyeen jäsenet ovat laulaja Dominika Hašková, kitaristi Casper Hatlestad ja kosketinsoittaja Benjamin Rekstad. He tapasivat opintojensa aikana Leeds College of Musicissa. Voitettuaan Tšekin euroviisukarsinnan joulukuussa 2021, yhtye edusti Tšekkiä kappaleella "Lights Off" vuoden 2022 Eurovision laulukilpailussa Torinossa. Yhtye kilpaili Eurovision laulukilpailun toisessa semifinaalissa 12. toukokuuta, sijoittui semifinaalin neljänneksi ja pääsi finaaliin. 14\. toukokuuta pidetyssä finaalissa yhtye sijoittui 22:seksi. == Lähteet == Luokka:Tšekkiläiset yhtyeet Luokka:Tšekin euroviisuedustajat Luokka:Vuoden 2022 euroviisuedustajat
Lights Off

Lights Off on tšekkiläis-norjalaisen bändin We Are Domin esittämä kappale, jolla he edustivat Tšekkiä vuoden 2022 Eurovision laulukilpailussa Torinossa. Kappale kilpaili Euroviisujen finaalissa, jossa se sai 38 pistettä ja saavutti sijan 22. == Lähteet == Luokka:Tšekin euroviisuedustuskappaleet Luokka:Vuoden 2022 euroviisuedustuskappaleet
Ronela Hajati

Ronela Hajati (s. 2. syyskuuta 1989 Tirana, Albania), tunnettu myös nimellä Ronela, on albanialainen laulaja, lauluntekijä ja tanssija. Hän syntyi ja kasvoi Tiranassa, jossa hän aloitti esiintymisen lapsena erilaisissa laulu- ja tanssikilpailuissa ennen musiikin uraa. Voittuaan vuoden 2021 Festivali i Këngësin hänet valittiin Albanian edustajaksi vuoden 2022 Eurovision laulukilpailuun Torinossa kappaleella "Sekret". Ronela voitti 19 muun kilpailevan esiintyjän 60. Festivali i Këngësin finaalissa, joiden joukossa on Albanian kirkkaimpia popmusiikin nimiä.https://eurovision.tv/participant/ronela-hajati-2022 Ronela kilpaili Eurovision laulukilpailun ensimmäisessä semifinaalissa 10. toukokuuta, sijoittui semifinaalin 12:nneksi eikä päässyt finaaliin. Ronelalle itselleen ei ole epätavallista erottua joukosta ja tehdä vaikutuksensa Albanian arvostetuimpien esitysten lavalla. Ronelan suuri osa menestyksestään johtuu hänen pyrkimyksestään ja sitoutumisestaan tuoda esiin itsensä. Hän on esiintynyt useilla festivaaleilla, kilpailuilla ja TV-kykyohjelmilla viimeisen vuosikymmenen aikana. == Lähteet == Luokka:Albanialaiset laulajat Luokka:Lauluntekijät Luokka:Tanssijat Luokka:Albanian euroviisuedustajat Luokka:Vuoden 2022 euroviisuedustajat Luokka:Vuonna 1989 syntyneet Luokka:Elävät henkilöt
Ajopuu

thumb|Linnut hyödyntävät ajopuita tähystyspaikkoina. Ajopuu on vedessä ajelehtiva tai rantaan huuhtoutunut puunkappale, kuten oksa, juurakko, tukki tai kokonainen puu. Ajopuita tavataan kaikkialla maailmassa, mutta yleisimpiä ne ovat keskileveysasteilla ja suurilla leveysasteilla, kuten Siperian, Kanadan ja Grönlannin arktisilla rannoilla kesäisin. Pohjoisella jäämerellä ajopuut kiertävät merivirtojen mukana myötäpäivään. Ajopuita tulee meriin joista ja puroista, joihin niitä kaatuu esimerkiksi tulvan aikana. Ajopuita kaatuu mereen myös suoraan rannikkometsistä, joiden maata aallot kuluttavat. Myös tukkeja katoaa paljon jokiin. Jouduttuaan mereen ajopuu ajelehtii rannikkotuulten, aaltojen ja merivirtojen vietävänä. Joskus se kiertää koko valtameren ennen päätymistään rantaan aaltojen ja vuoroveden tuomana. Ajopuut muodostavat rannalla usein suuria röykkiöitä etenkin joensuihin ja poukamiin. Aallot voivat työntää ajopuita edelleen eteenpäin rannalla, ja myrskyt voivat heittää ne syvällekin sisämaahan. Usein ajopuu palaa takaisin mereen aaltojen mukana, mutta joskus se jää rannalle kulumaan sileäksi, tai se hautautuu maahan. Meressä kelluva ajopuu houkuttelee eläimiä ja kasveja, jotka saavat siitä suojaa tai saalista. Linnut istuskelevat rannalla usein ajopuiden päällä tähyillen kaloja. Rannalla ajopuu kiinnittää ympärilleen hiekkaa ja muuta maa- ainesta, mikä auttaa rantaa laajenemaan etenkin joensuissa. Juuttuessaan kallion juurelle ajopuu voi kuluttaa kalliota nopeasti aaltojen paiskoessa sitä kalliota vasten. Ajopuut ovat vaarallisia pienille veneille sekä suurten veneiden potkureille ja peräsimille. Ne voivat singahtaa myrskyllä rantatalojen seinien läpi tai yllättää rannalla kävelijän. Ajopuuta on kerätty rannoilta polttopuuksi ja rakennusmateriaaliksi. Koska ajopuulla on ekologista merkitystä, sen kerääminen rannoilta on kuitenkin joissakin paikoissa kiellettyä. ==Katso myös== *Hapari ==Lähteet== Luokka:Puu
Mathew St. Patrick

Mathew St. Patrick (s. 17. maaliskuuta 1968 Philadelphia, Pennsylvania) on yhdysvaltalainen näyttelijä. St. Patrick tunnetaan muun muassa televisiosarjasta Mullan alla, jossa hän esitti Keith Charlesia. Hän on näytellyt myös sarjoissa All My Children ja Sons of Anarchy. Filmirooleja hänellä on ollut elokuvissa Rogue Assassin (2007) ja Alien Raiders – tappavat tunkeilijat (2008). ==Lähteet== Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Vuonna 1968 syntyneet Luokka:Elävät henkilöt
Thaimaan naisten jääkiekkomaajoukkue

Thaimaan naisten jääkiekkomaajoukkue edustaa Thaimaata naisten kansainvälisissä jääkiekko-otteluissa, kuten maailmanmestaruuskilpailuissa. Vuonna 2022 maassa oli 54 rekisteröityä naisjääkiekkoilijaa, mutta joukkuetta ei ollut tuolloin vielä sijoitettu Kansainvälisen jääkiekkoliiton IIHF:n ylläpitämässä maailmanrankingissa. Vuonna 2023 joukkue oli edelleen ilman sijoitusta, mutta rekisteröityjen pelaajien määrä oli noussut 92:een. Joukkue sijoitettiin maailmanrankingiin ensi kertaa vuonna 2024, sijalle 45. eli toiseksi viimeiseksi. Vuoden 2025 alussa maassa oli hieman yli sata naisjääkiekkoilijaa. Kaudella 2016−2017 joukkue osallistui Aasian talvikisoihin sijoittuen viidenneksi eli toiseksi viimeiseksi. Vuonna 2019 maajoukkue voitti ensi kertaa IIHF:n järjestämän Challenge Cup of Asian, joka pelattiin Abu Dhabissa. Maailmanmestaruuskilpailuihin Thaimaan naisten jääkiekkomaajoukkue otti osaa ensi kertaa vuonna 2024, kun se pelasi 3. divisioonan B-lohkossa. Joukkue voitti turnauksen ja nousi vuodeksi 2025 3. divisioonan A-lohkoon. == Sijoitukset == === Maailmanmestaruuskilpailut === * 2024 − 3. divisioonan B-lohko, 1. === Maailmanranking === * 2024 − 45. == Lähteet == Luokka:Thaimaan jääkiekko Luokka:Naisten jääkiekkomaajoukkueet
Päästäminen

Päästäminen, joskus myös temperointi on metallin lämpökäsittelymenetelmä, jota käytetään lisäämään rautapohjaisten metalliseosten sitkeyttä. Päästämisessä metalli kuumennetaan hehkuvaksi tarkasti johonkin tiettyyn haluttuun kriittisen pisteen alapuolella olevaan lämpötilaan, jonka jälkeen kappaleen annetaan hitaasti jäähtyä ilmassa, kaasuseoksessa tai tyhjiössä. Luokka:Metallurgia
Bulevardikehä

Bulevardikehä () on Moskovan sisin, puolikaaren muotoinen kehätie, joka ympäröi kaupungin historiallista ydinkeskustaa lännestä, pohjoisesta ja idästä. Etelässä Bulevardikehä alkaa ja päättyy Moskovajokeen. Alun perin paikalla sijaitsi puolustusmuuri, jonka tarkoituksena oli suojata Belyi Gorodin aluetta. Muuri purettiin kuitenkin jo vuonna 1760, mutta määräyksistä huolimatta alueelle alkoi nousta luvattomia rakennuksia. Moskovan palo vuonna 1812 tuhosi suurimman osan rakennuksista, jonka jälkeen kehä rakennettiin nykyiseen pituuteen ja valmistuen lopullisesti 1820-luvulla. Kehä koostuu useammasta bulevardista, joista ensimmäinen, Tverskoi, valmistui 1796. == Lista bulevardeista == Tiedosto:Gogolevsky boulevard shot 02.jpg|Gogolevskin bulevardi Tiedosto:Nikitsky Boulevard Moscow.jpg|Nikitskin bulevardi Tiedosto:Tverskoy Boulevard building.jpg|Tverskoin bulevardi Tiedosto:Страстной бульвар (Strastnoy Boulevard), Москва 04.jpg|Strastnoin bulevardi Tiedosto:Петровский бульвар, Москва 03.jpg|Petrovskin bulevardi Tiedosto:Rozhdestvensky Boulevard 10.jpg|Roždestvenskin bulevardi Tiedosto:Moscow, Sretensky Boulevard, corner of Frolov Lane.jpg|Sretenskin bulevardi Tiedosto:Чистопрудный бульвар, Москва 05.JPG|Tšistoprudnin bulevardi Tiedosto:Покровский бульвар (Pokrovsky Boulevard) Москва 02.JPG|Pokrovskin bulevardi Tiedosto:Яузский бульвар (Yauzsky Boulevard), Москва 01.jpg|Jauzskin bulevardi == Katso myös == * Puutarhakehä * Kolmoskehä * Moskovan kehätie * Keskinen kehätie == Lähteet == Luokka:Moskovan liikenne Luokka:Kehätiet
Turkin naisten jääkiekkomaajoukkue

Turkin naisten jääkiekkomaajoukkue edustaa Turkkia kansainvälisissä naisten jääkiekko-otteluissa, kuten maailmanmestaruuskilpailuissa. Vuonna 2022 maassa oli 435 rekisteröityä naisjääkiekkoilijaa, vuoden 2025 alussa liki 700. Vuonna 2024 joukkue oli Kansainvälisen jääkiekkoliiton IIHF:n maailmanrankinglistalla 29. sijalla. Joukkue sijoitettiin listalle ensi kertaa vuonna 2007, jolloin se oli 33. eli viimeinen. Joukkuetta valmentaa Yücel Citak. == Sijoitukset == === Maailmanmestaruuskilpailut === * 2007 – 4. divisioona, 6. * 2008 – 4. divisioona, 6. * 2011 – 5. divisioona, 4. * 2013 – 2. divisioonan karsinta, 1. * 2014 – 2. divisioonan B-lohko, 6. * 2015 – 2. divisioonan karsinta, 1. * 2016 – 2. divisioonan B-lohko, 6. * 2017 – 2. divisioonan B-lohko, 4. * 2018 – 2. divisioonan B-lohko, 5. * 2019 – 2. divisioonan B-lohko, 4. * 2020 – 2. divisioonan B-lohko, 4. * 2021 – 2. divisioonan B-lohkon turnaus peruttiin koronaviruspandemian vuoksi. * 2022 – 2. divisioonan B-lohko, 3. * 2023 – 2. divisioonan B-lohko, joukkue vetäytyi kisoista maassa sattuneiden maanjäristysten vuoksi. * 2024 – 2. divisioonan B-lohko, 5. === Maailmanranking === * 2007 – 33. * 2008 – 33. * 2009 – 33. * 2010 – 34. * 2011 – 33. * 2012 – 35. * 2013 – 34. * 2014, helmikuu – 33. * 2014, huhtikuu – 33. * 2015 – 33. * 2016 – 31. * 2017 – 31. * 2018, helmikuu – 27. * 2018, huhtikuu – 27. * 2019 – 27. * 2020 – 27. * 2021 – 28. * 2022, helmikuu – 28. * 2022, syyskuu – 28. * 2023 – 28. * 2024 – 29. == Lähteet == Luokka:Turkin jääkiekko Luokka:Naisten jääkiekkomaajoukkueet
Ukrainan naisten jääkiekkomaajoukkue

Ukrainan naisten jääkiekkomaajoukkue edustaa Ukrainaa naisten kansainvälisissä jääkiekko-otteluissa, kuten maailmanmestaruuskilpailuissa. Vuonna 2022 maassa oli 153 rekisteröityä naisjääkiekkoilijaa, vuoden 2025 alussa 179. Vuonna 2024 joukkue oli Kansainvälisen jääkiekkoliiton IIHF:n ylläpitämässä maailmanrankingissa 38. sijalla. Joukkue sijoitettiin listalle ensi kertaa vuonna 2019, jolloin se oli 39. sijalla eli viimeinen. == Sijoitukset == === Maailmanmestaruuskilpailut === * 2019 – 2. divisioonan B-lohkon karsinta; 1. * 2020 – 2. divisioonan B-lohko; 6. * 2021 – 3. divisioonan turnaus peruttiin koronaviruspandemian vuoksi. * 2022 – 3. divisioonan A-lohko; joukkue vetäytyi turnauksesta. * 2023 – 3. divisioonan A-lohko, 2. * 2024 – 3. divisioonan A-lohko, 1. === Maailmanranking === * 2019 – 39. * 2020 – 39. * 2021 – 38. * 2022, helmikuu – 40. * 2022, syyskuu – 38. * 2023 – 38. * 2024 – 38. == Lähteet == Luokka:Ukrainan jääkiekko Luokka:naisten jääkiekkomaajoukkueet
Hehkutus

Hehkutus, joskus myös hehkuttaminen, on metallurgiassa ja materiaalitieteissä lämpökäsittelymenetelmä, jota käytetään lisäämään materiaalin venyvyyttä ja vähentämään sen kovuutta, tehden materiaalista helpommin työstettävän. Hehkutus muuttaa materiaalin fysikaalisia ja joskus kemiallisia ominaisuuksia. Hehkutuksessa materiaali kuumennetaan uudelleenkiteytymislämpötilan yläpuolelle, jossa sitä pidetään tietty aika ja lopuksi materiaali jäähdytetään. == Katso myös == * Metallin kuumamuokkaus * Metallin lämpökäsittely * Uudelleenkiteytyminen == Lähteet == Luokka:Metallurgia
Meidän sakin Kalifornian matka

Meidän sakin Kalifornian matka (myös Kulkurin päivän ilot, A Day’s Pleasure) on vuonna 1919 valmistunut Charles Chaplinin ohjaama ja käsikirjoittama lyhyt mykkäkomedia. Chaplin esittää elokuvan pääosassa perheenisää, joka lähtee vaimonsa ja kahden lapsensa kanssa päivän mittaiselle lomamatkalle ja joutuu erilaisiin kommelluksiin.A Day's Pleasure Charlie Chaplin -sivusto. Viitattu 1.1.2022. Elokuvan työnimenä oli ensin Charlie’s Picnic ja sitten The Ford Story. Chaplinin avio-ongelmat hidastivat elokuvan tuotantoa. Kun hänen vastasyntynyt poikansa Norman kuoli kolmen päivän ikäisenä, hän keskeytti lyhytelokuvan kuvaukset ja ryhtyi työstämään ensimmäistä pitkää elokuvaansa Chaplinin poika. Chaplinin elokuvien levityksestä vastannut First National Pictures halusi kuitenkin pikaisesti elokuvateattereihin uuden Chaplin- elokuvan, joten Chaplin vuokrasi matkustajalautan, kuvasi keskeneräisen Meidän sakin Kalifornian matkan loppuun reilussa viikossa ja teki elokuvan valmiiksi kahdessa kuukaudessa.David Robinson: Filming A Day's Pleasure Charlie Chaplin -sivusto. Viitattu 1.1.2022.Jim Lochner: A Day’s Pleasure released Charlie Chaplin Music -sivusto 27.1.2020. Viitattu 1.1.2022. Lapsinäyttelijä Jackie Coogan, joka esitti myöhemmin toista pääroolia Chaplinin pojassa, nähdään myös tässä elokuvassa yhtenä Chaplinin esittämän päähenkilön lapsista. Chaplin sävelsi elokuvaan musiikin vanhoilla päivillään vuonna 1973. ==Näyttelijät== ==Lähteet== ==Aiheesta muualla== Luokka:Vuoden 1919 yhdysvaltalaiset elokuvat Luokka:Yhdysvaltalaiset mustavalkoelokuvat Luokka:Yhdysvaltalaiset lyhytelokuvat Luokka:Charles Chaplinin ohjaamat elokuvat Luokka:Yhdysvaltalaiset mykkäelokuvat
Arabiemiraattien naisten jääkiekkomaajoukkue

Yhdistyneiden arabiemiraattien naisten jääkiekkomaajoukkue edustaa Arabiemiraatteja kansainvälisissä naisten jääkiekko-otteluissa. Vuosina 2021 ja 2022 maassa oli liki sata rekisteröityä naisjääkiekkoilijaa, mutta joukkuetta ei ollut tuolloin vielä sijoitettu Kansainvälisen jääkiekkoliiton IIHF:n ylläpitämään maailmanrankingiin. Se ei saanut sijoitusta myöskään vuosina 2023 ja 2024, mutta naispelaajien määrä nousi vuodeksi 2023 115:een ja vuodelle 2024 144:ään. Vuonna 2019 joukkue otti osaa IIHF:n järjestämään Challenge Cup of Asian 1. divisioonan turnaukseen. Joukkue saavutti neljän maajoukkueen turnauksessa hopeaa. == Sijoitukset == === Challenge Cup of Asia ja Aasian ja Oseanian -mestaruuskilpailut === * 2019 – 2. * 2023 – 6. * 2024 – 3. == Lähteet == Maajoukkue naisten Luokka:Naisten jääkiekkomaajoukkueet
Uudelleenkiteytyminen

Uudelleenkiteytyminen eli rekristallisaatio on metallurgiassa prosessi, jossa muokatun materiaalin kiderakenne uusiutuu uusien kiteyden ydintymisen ja kasvun kautta. Samalla materiaalin mekaaniset ominaisuudet palautuvat muokkausta edeltävälle tasolle. Uudelleenkiteytymiseen liittyy yleensä materiaalin lujuuden ja kovuuden heikkeneminen ja samanaikainen venyvyyden paraneminen. Uudelleenkiteytymislämpötila eli rekristallisaatiolämpötila on lämpötila, jossa uudelleenkiteytyminen tapahtuu. == Katso myös == * Hehkutus * Metallin kuumamuokkaus * Metallin lämpökäsittely ==Lähteet== FJ Humphreys; M Hatherly (2004). Recrystallisation and related annealing phenomena. Elsevier. == Viitteet == Luokka:Metallurgia Luokka:Faasimuutokset
WR 20a

WR 20a on pimennysmuuttujatyyppinen kaksoistähti, joka on peräisin Westerlund 2 -tähtijoukosta. Molemmat tähdet ovat Wolfin–Rayetin tähtiä, joiden massa on noin 80 kertaa Auringon massa. Kaksoistähti on saattanut muodostua tähtijoukon ytimessä, josta se on joutunut ulos muiden tähtien vuorovaikutuksen seurauksena. == Lähteet == Luokka:Kaksoistähdet Luokka:Muuttuvat tähdet Luokka:Wolfin–Rayetin tähdet
Operaatio Buffalo (1956)

Operaatio Buffalo oli Yhdistyneen kuningaskunnan tekemä neljän ydinkokeen sarja, joka toteutettiin syys-lokakuussa 1956 Etelä-Australiassa Maralingassa. Testit (R1–R4) saivat nimet One Tree, Marcoo, Kite ja Breakaway. Aikajanassa tätä brittein tekemää ydinkoesarjaa edelsi Operaatio Toteemi sekä seurasi Operaatio Grapple. Kokeiden tuloksena kehiteltiin taktinen kevyt ydinpommi. Se oli tyyppiä Red Beard (). Räjähdysvoima (15 kT: Mk.1, myöhempänä: Mk.2: 25 kT) oli kuitenkin Blue Danubea vastaava.http://nuclearweaponarchive.org/Uk/UKArsenalDev.html Viitattu 1.1.2022. Ns. "itäinen vastine" oli suunnilleen samaan aikaan kehitetty RDS-4 Tatjana.https://www.globalsecurity.org/wmd/world/russia/rds-4.htm Viitattu 2.1.2022. == Kite == Kolmannessa testissä, Kite, toteutettiin brittien ensimmäinen atomipommin pudotus Vickers Valiant B.1 -pommikoneesta (sarjanumero WZ366).https://www.thunder-and- lightnings.co.uk/valiant/history.php Viitattu 2.1.2022. Kite R3 -ydinkokeen: 2.9 kilotonnin Blue Danube -ydinpommi pudotettiin 9 450 metristä, jolloin konetta ohjasi majuri Edwin "Ted" J. G. Flawell.https://www.thisdayinaviation.com/11-october-1956/ Viitattu 2.1.2022. Pommin räjäytyskorkeus oli 150 metriä.http://nuclearweaponarchive.org/Uk/UKTesting.html Viitattu 1.1.2022. == Lähteet == Luokka:Yhdistyneen kuningaskunnan ydinkokeet Luokka:Etelä-Australia Luokka:1956
Hanafi

Hanafi () on yksi sunnalaisen islamin neljästä lakikoulukunnasta (madhhab). Nimensä se on saanut Irakin Kufassa vaikuttaneelta imaamilta Abu Hanifalta (699–767).Keller, 2017, s. 1027–1028 (x37) Abu Hanifa edisti islamilaisen lain teoreettista systematisointia ja sai aikaan huomattavaa kehitystä teknisessä lakiajattelussa.Schacht 1982, s. 44 Abu Hanifan opit saivat Kufassa jatkajan hänen oppilaassaan Abu Yusufissa ja tämän oppilaassa Shaybanissa.Schacht 1982, s. 44–45, 57 == Levinneisyys == Koulukunta syntyi Irakissa ja levisi jo varhain Afganistaniin, Intiaan ja turkkilaiseen Keski-Aasiaan. Siitä tuli seldžukkien suosima koulukunta ja edelleen Osmanien valtakunnan virallinen, qadi-tuomioistuinten soveltama suuntaus myös Egyptissä, jossa väestö oli maliki-koulukunnan kannattajia.Schacht 1982, s. 65 == Lähteet == * Keller, Nuh Ha Mim (toim.): Reliance of the Traveller. Revised Edition. The Classic Manual of Islamic Sacred Law "Umdat al-Salik" by Ahmad ibn Naqib al-Misri (d. 769/1368) In Arabic with Facing English Text, Commentary and Appendices Edited and Translated by Nuh Ha Mim Keller. Beltsville, Maryland: amana publications, 2017. ISBN 0-915957-72-8. Teoksen verkkoversio. (englanniksi) (arabiaksi) * Schacht, Joseph: An Introduction to Islamic Law. Clarendon Press, 1982. ISBN 978-0-19-825473-7. (englanniksi) === Viitteet === Luokka:Šaria
Lucy (yhtye)

Lucy (kor: 루시) on eteläkorealainen yhtye, joka muodostettiin JTBC:n televisio- ohjelman Superband yhteydessä vuonna 2019. Yhtyeessä on neljä jäsentä: viulisti Shin Yechan, kitaristi ja päävokalisti Choi Sangyeop, basisti, tuottaja ja vokalisti Cho Wonsang sekä rumpali ja vokalisti Shin Gwangil. == Historia == Lucy muodostui vuonna 2019 televisio-ohjelmassa Superband. Ohjelman aikana yhtyeen laulajana toimi Lee Ju Hyuk, joka palasi alkuperäiseen yhtyeeseensä GIFT ohjelman päätyttyä. Tämän jälkeen Choi Sangyeop liittyi yhtyeen uudeksi päälaulajaksi ja kitaristiksi. Yhtye nimettiin Wonsangin studiolla oleskelleen Lucy-nimisen koiran mukaan. Gwangilin mukaan nimi viittaa myös latinankieliseen sanaan lux ('valo'). Superbandin aikana, ennen yhtyeen muodostumista, Wonsangin versio Coldplayn kappaleesta "Adventure Of A Lifetime" saavutti suuren suosion ja jopa sai Coldplayn twiittaamaan siitä. Lucyn muodostuttua julkaisi se Superbandissa coverin artistin Tennyson kappaleesta "Cry Bird" sekä omat kappaleensa "Snooze" ja "Flare". He olivat yksi ohjelman suosikeista ja sijoittuivat toiseksi. Yhtye debytoi virallisesti levy-yhtiö Mystic Storyn alla 8. toukokuuta 2020 singlealbumilla Dear. Lucy julkaisi yhdessä yhtyeen daybreak kanssa kappaleet "The Answer" ja "Oh-eh" 31. maaliskuuta ja 7. huhtikuuta 2022. Lucy julkaisi huhtikuussa myös kappaleen "Light UP" MMORPG-mobiilipeliin Road of Heroes. Sangyeop julkaisi myös nimen Lucy alla kappaleen "Feel so good" webdraamaan Gongzza: Gonggi Tazza (공짜 : 공기타짜) toukokuussa 2022. Lucy julkaisi ensimmäisen studioalbuminsa Childhood johtavalla singlellä "PLAY" (놀이) 17. elokuuta 2022. == Jäsenet == === Nykyiset === * Shin Yechan - viulisti, johtaja * Choi Sangyeop - vokalisti, kitaristi * Cho Wonsang - tuottaja, basisti, vokalisti * Shin Gwangil - rumpali, vokalisti === Entiset === * Lee Ju Hyuk - vokalisti, kitaristi == Diskografia == === Studioalbumit === * Childhood (2022) === Singlealbumit === * Dear. (2020) * Snooze (2020) * Inside (2021) * Gatcha! (2021) === EP-levyt === * Panorama (2020) * Blue (2021) === Singlet === Vuosi Kappaleen nimi Albumilta 2020 "Flowering" (개화) Dear. "Jogging" (조깅) Panorama "Snooze" (선잠) Snooze 2021 "Hero" (히어로) Inside "I Got U" Gatcha! "Irrelevant Answer" (동문서답) - "Rolling Rolling" (떼굴떼굴) Blue 2022 "PLAY" (놀이) Childhood === Soundtrackit === Vuosi Kappaleen nimi Albumi 2020 "I Don't Wanna Heart You" (서툴러서) Zombie Detective OST Part.2 "Run To You" Run On OST Part.1 2022 "Police Class" Rookie Cops OST Pt. 2 "Light UP" Lord of Heroes OST Part 3 "Feel so good" Gongzza, Pt. 1 (Original Soundtrack) === Yhteistyönä === Vuosi Kappaleen nimi Yhteistyö-artisti(t) Albumi 2022 "The Answer" (쉬운 답) daybreak daybreak X LUCY : Part.1 "Oh-eh" (오-에) daybreak X LUCY : Part.2 == Lähteet == == Aiheesta muualla == * @BANDLUCY_mystic Twitter * band_lucy Instagram * LUCY 루시 Facebook * Lucy Island YouTube * LUCY 루시 VLive Luokka:Eteläkorealaiset yhtyeet Luokka:K-pop
Kalliomaa

Kalliomaa on muun muassa seuraavien suomalaisten henkilöiden sukunimi: * Laura Kalliomaa-Puha (s. 1964), sosiaalioikeuden professori * Mika Kalliomaa (s. 1966), prikaatikenraali, Maanpuolustuskorkeakoulun rehtori * Mikko Kalliomaa (s. 1951), kuoronjohtaja ja sovittaja * Mikko Kalliomaa, ralliautoilija * Milla Kalliomaa, järjestöjohtaja ja Suomen Kristillisdemokraattien puoluesihteeri * Petra Kalliomaa (s. 1980), juontaja ja toimittaja * Risto Kalliomaa (1916–1992), suomentaja.
Lehtikangas

Lehtikangas voi tarkoittaa seuraavia asioita: * Lehtikangas, Kajaanin kaupunginosa * Lehtikangas, sukunimenä: ** Aulis Lehtikangas (1917–1995), suomalainen sotilas ja Mannerheim-ristin ritari ** Seppo Lehtikangas (s. 1960), suomalainen jalkapalloilija ** Veli-Matti Lehtikangas (1955–2022), suomalainen fakiiri Luokka:Luettelot henkilöistä sukunimen mukaan
Omaruru (joki)

pienoiskuva|300px|Omaruru-joki. Omaruru-joki on eräs Namibian huomattavimmista joista. Se kulkee Namibin autiomaan halki idästä länteen. Se saa alkunsa Etjo- vuorilta ja kulkee sitten Omarurun kaupungin ja Okombahen kylän läpi ja laskee Atlanttiin muutama kilometri Henties Bayn pohjoispuolella. Omarurun sivujokia ovat vasemmalla puolella Otjimakuru, Goab, Spitzkop ja oikealla puolella Leeu ja Okandjou. Omarurussa virtaa vettä vain ajoittain sadekaudella. Keskimääräinen virtaama on 40 miljoonaa kuutiometriä vuodessa. Sen paleokanava muodostaa maanalaisen suiston Namibin aavikolla. Sen valuma-alueen on arvioitu olevan 11579 –13100 km². ==Viitteet== Luokka:Namibian joet Luokka:Erongo Luokka:Otjozondjupa Luokka:Atlanttiin laskevat vesistöt
Oubus

OuBus Oy on vuonna 2006 perustettu oululainen linja-autoyritys. Oubussilla on noin 40 linja-autoa. Se ajaa tilausajoja, Oulun joukkoliikenteessä kahtatoista eri linjaa sekä ELY-keskuksen linjaa 59 (Hailuoto). Yritystä johtaa sen perustaja Rauli Lindeman. Oubus on ajanut Oulun joukkoliikennettä vuodesta 2014 alkaen. == Linjat == __notoc__ === Seutulinjat === Linja Reitti Muuta 50 Oulu, Keskusta (Kuvernööri) – Kempele, Keskusta – Haapamaa 51 Oulu, Keskusta (Kuvernööri) – Ouluntulli – Kempele (OSAO) 55 Niemenranta – Zeppelin Uusi linja, 10.8.2023 alkaen 63 Niemenranta (Oulusalo) – Oulunsalo – Keskusta (Pekuri) – Svaaninsuo 64, 64B, 64V Salonpää – Pajuniemi – Oulunsalo === Lähibussit === Linja- tunnus Linja Muuta A Keskusta – Myllytulli – Värttö B Keskusta – Raksila – Medipolis C Keskusta – Etu-Lyötty – Limingantulli D Keskusta – Kauppatori – Heinäpää – Limingantulli Uusi linja, 1.1.2023 alkaen == Aiheesta muualla == * Oubus.fi * Oulun joukkoliikenne == Lähteet == Luokka:Suomalaiset linja- autoyhtiöt Luokka:Oulun liikenne Luokka:Kempeleen liikenne
Ugab

Ugab on joki luoteisessa Namibiassa. Siinä on vettä vain ajoittain. Sen alajuoksu muodostaa Kunenen ja Erongon alueiden välisen rajan, mutta sen valuma-alue ulottuu myös Otjozondjupan alueelle. Ugabin alkulähde on lähellä Otavin kaupunkia. Sieltä joki kulkee Paresis- ja Fransfontein-vuorten kautta Luurankorannikolle ja edelleen Atlanttiin. Ugabin sivujokia ovat vasemmalla puolella Erundu-, Ozongombo-, Okomize- ja Uis-joet ja oikealla puolella Goantagab. Ugab virtaa vain muutaman päivän vuodessa, mutta sen pinnanalainen vesi näkyy paikoitellen lammikkoina, ja Damaramaan eläimet saavat siitä paljon tarvitsemaansa vettä. Ugabin vuosittainen virtaama on 20 miljoonaa kuutiometriä, ja sen valuma-alueen arvioidaan olevan 24 800–29 355 km². Ugabissa on paljon vettä maan alla, mistä syystä se on eräs Namibian tärkeimmistä joista. Sen pituus on 450 km, ja sen veden varassa ovat useat aavikon eläimet, kuten aavikkonorsut, kirahvit, vuoriseeprat ja maailman suurin villi pensassarvikuonojen populaatio. Ugabin luonnonsuojelualue perustettiin suojaamaan näiden harvinaisten eläinten tulevaisuutta. Ugabin tienoon merkittäviä turistikohteita ovat Brandberg, Dorosin kraatteri, ja Vingerklip. Sen valuma-alueen kaupunkeja ovat Outjo ja Otjiwarongo sekä Kalkfeldin, Omatjetten ja Uisin kylät. Joen varrella on mahdollista suorittaa vaelluksia, joiden matkalla ohitetaan hereroiden farmeja ja vaaleanpunaisesta graniitista muodostuneita jäännösvuoria, joita seudulla on siellä täällä. Nämä oudon muotoiset kalliot muodostavat tunnistettavia hahmoja, joista jotkut ovat myrkkysienten muotoisia, kun taas toiset muodostavat onttoja muodostelmia, kuten esim. Kivettyneet haamut. Alueella kasvaa melko paljon eri kasveja. Osa niistä on villiä tupakkaa (nicotiana glauca). Alueella on myös akaasioita ja !Nara-pensaita (Acanthosicyos horridus), jotka ovat lähes lehdettömiä vihreitä kasvinvarsia, ja myös meloneita on mahdollista löytää. ==Viitteet== == Aiheesta muualla == Luokka:Namibian joet Luokka:Erongo Luokka:Otjozondjupa Luokka:Kunene Luokka:Atlanttiin laskevat vesistöt
Samo šampioni

Samo šampioni () on Elitsan ja Stojanin esittämä kappale, jolla he edustivat Bulgariaa vuoden 2013 Eurovision laulukilpailussa. Duo oli edustanut Bulgariaa kilpailussa jo vuonna 2007 kappaleella Water. Kappale sijoittui Eurovision laulukilpailun toisessa semifinaalissa 12.:nneksi 45 pisteellä eikä päässyt finaaliin. ==Lähteet== * Luokka:Bulgarian euroviisuedustuskappaleet Luokka:Vuoden 2013 euroviisuedustuskappaleet
Huab

Huab on joki Kunenen alueella luoteisessa Namibiassa. Siinä on vettä vain ajoittain. Sen sivujokia ovat vasemmalla puolella Klein Omaruru-, Sout- ja Aba Huab- ja oikealla puolella Ongwati-, Klip-joet. Huabin alkulähde sijaitsee kaakkoon Kamanjabista, mistä se kulkee länteen mopanepuusavannin halki, kunnes se saavuttaa Atlantin valtameren Luurankorannikolla. Huabin valuma-alueen on arveltu olevan 14 800–16 465 km². Valuma-alueella sijaitsevat Khorixasin kaupunki ja Kamanjabin, Fransfonteinin ja Ankerin kylät. Twyfelfonteinin maailmanperintökohde sijaitsee Aba Huabin varrella. Joen alueen maisemat ovat hämmästyttävän vaihtelevia ja dramaattisia: joen hiekkaisessa uomassa kasvaa kirahviakaasiaa, mopanepuuta ja anapuuta, ja sen laaksossa on suuria kallioita ja mäkiä. Punaista kalliota olevat vuoret katkovat horisonttia, ja massiiviset hiekkadyynit ja vulkaaniset kalliot saavat niiden välissä kulkevat elefantit näyttämään mitättömän kokoisilta. Huab tunnetaan aavikkonorsuistaan, jotka aiheuttavat vaikeuksia farmareiden toiminnalle mutta jotka kuitenkin vetävät puolensa turisteja. == Lähteet == Luokka:Namibian joet Luokka:Kunene Luokka:Atlanttiin laskevat vesistöt
Rak bishvilo

Rak bishvilo () on israelilaisen laulaja Moran Mazorin esittämä kappale, jolla hän edusti Israelia vuoden 2013 Eurovision laulukilpailussa. Kappale valittiin Israelin edustuskappaleeksi Kdam Eurovision 2013 -kilpailun finaalissa 7. maaliskuuta 2013.https://eurovisionworld.com/national/israel/kdam- eurovision-2013 Kappale sijoittui Eurovision laulukilpailun toisessa semifinaalissa 14.:nneksi 40 pisteellä eikä päässyt finaaliin. ==Lähteet== * Luokka:Israelin euroviisuedustuskappaleet Luokka:Vuoden 2013 euroviisuedustuskappaleet
Identitet

Identitet on albanialaisten laulajien Adrian Lulgjurajin ja Bledar Sejkon esittämä kappale, jolla he edustivat Albaniaa Eurovision laulukilpailussa 2013. Kappale valikoitui Albanian euroviisuedustuskappaleeksi voitettuaan Festivali i Këngës -laulukilpailun 22. joulukuuta 2012.https://eurovisionworld.com/national/albania/festivali-i-kenges-51-2013 Eurovision laulukilpailussa kappale sijoittui toisen semifinaalin 15:nneksi 31 pisteellä eikä päässyt finaaliin. ==Lähteet== * Luokka:Albanian euroviisuedustuskappaleet Luokka:Vuoden 2013 euroviisuedustuskappaleet
Pred da se razdeni

Pred da se razdeni () on romanilaulaja Esman ja pohjoismakedonialaisen laulaja Lozanon kappale, jolla he edustivat Pohjois-Makedoniaa Eurovision laulukilpailussa 2013. Kappale sijoittui kilpailun toisessa semifinaalissa 16:nneksi eli toiseksi viimeiseksi 28 pisteellä eikä päässyt finaaliin. ==Lähteet== * Luokka:Pohjois-Makedonian euroviisuedustuskappaleet Luokka:Vuoden 2013 euroviisuedustuskappaleet
Siv Knudsen

Siv Knudsen on suomalainen lumilautailija, joka on voittanut useita suomenmestaruusmitaleja. Hän on myös kuvannut lumilautailufilmejä.Lotta Loikkanen, Sielu täyttyy, kun hiilijalanjälki pienenee. Helsingin Sanomat 2.1.2021. Viitattu 21.2021. Artikkelin verkkoversio Knudsen työskentelee päiväkodissa, opiskelee ympäristökasvattajaksi ja pyrkii pitämään hiilijalanjäljen omassa elämässään ja harrastuksessaan mahdollisimman pienenä. Hän on esimerkiksi luopunut vaatesponsoreista, koska on sitä mieltä, ettei tarvitse kaikkia vaatteita ja voi hankkia ne tarvitessaan käytettynä. Hänen lumilautansa on tuotettu kierrätysmateriaaleista, ja sen voi kierrättää uudelleen, kun sille ei enää ole käyttöä. Hyvin huollettuna se kestää kymmenen vuotta. == Lähteet == ==Aiheesta muualla== * Siv Knudsen Protect Our Winters (POW) Luokka:Suomalaiset lumilautailijat Luokka:Syntymävuosi puuttuu Luokka:Elävät henkilöt
Heikki S. Heikkilä

Heikki Sakari Heikkilä (6. syyskuuta 1922 Pälkäne – 14. kesäkuuta 2007 Hämeenlinna) oli suomalainen gemmologi, insinööri ja yritysjohtaja, joka sai teollisuusneuvoksen arvonimen. Heikkilän vanhemmat olivat pankinjohtaja Pekka Heikkilä ja Tyyne Turva ja puolisot vuodesta 1955 Annikki Elisabeth Johansson ja vuodesta 1988 Hillevi Koivisto. Talvisotaan Heikkilä osallistui 17-vuotiaana vapaaehtoisena, jatkosodan taisteluihin hän osallistui Korpiselkä–Syväri-rintamalla. Heikkilä teki elämäntyönsä jalokivi- ja kultaseppäalalla, Westerback-, Hopeakeskus- ja Kultakeskus-yhtiöiden palveluksessa 1949–1985, joista toimitusjohtajana 1963–1982. Vuonna 1947 koneinsinööriksi valmistunut Heikkilä toimi valmistuttuaan muutaman vuoden VTT:llä, mutta siirtyi sieltä Westerback-yhtiöön, josta erotettiin 1960-luvun alussa Kultakeskus Oy tuotantoyritykseksi. Heikkilä oli molempien toimitusjohtaja. Vuonna 1971 hänestä tuli myös Hopeakeskus-yhtiön toimitusjohtaja ja 1970-luvun lopussa yksi Kultakeskuksen omistajista. Gemmologian tutkinnon Englannissa 1960 suorittanut Heikkilä oli alalle kouluttautumisen edelläkävijöitä Suomessa. Hänelle myönnettiin kansainväliset jalokivialan tunnustukset Tully-mitali ja Rayner-palkinto. Teollisuusneuvoksen arvonimen hän sai vuonna 1978. Kultakeskuksen korusuunnittelijoina käyttämistä taiteilijoista Heikkilä ystävystyi läheisesti Tapio Wirkkalan kanssa. Heikkilällä oli huomattava määrä luottamustoimia alallaan ja hänet muistetaan myös metsästys- ja kennelharrastuksistaan. Suomen Kulttuurirahaston Hämeen rahastoon Heikkilä perusti vaimonsa kanssa nimikkorahaston. Pälkäneen Mustalan taloon hän lahjoitti talonpoikaissisustuksen. ==Lähteet== Luokka:Suomalaiset kultasepät Luokka:Suomalaiset insinöörit Luokka:Suomalaiset yrittäjät Luokka:Suomalaiset yritysjohtajat Luokka:Suomalaiset lahjoittajat Luokka:Vuonna 1922 syntyneet Luokka:Vuonna 2007 kuolleet
Ajaniat

Ajaniat (Ajania) on asterikasveihin kuuluva kasvisuku, joka on krysanteemien lähisukulainen. Ajanioihin kuuluu 43 Aasiassa kasvavaa lajia, joita esiintyy varsinkin Aasian keskiosissa Iranista Japaniin. Tunnettu laji on Japanista kotoisin oleva, koristekasvina käytetty ajania (Ajania pacifica, syn. Chrysanthemum pacificum). Se muistuttaa kasvutavaltaan muuten krysanteemeja, mutta mykerökukinnoissa ei ole kielimäisiä laitakukkia. == Lähteet == == Aiheesta muualla == * Finto: Kassu – Kasvien suomenkieliset nimet: Ajania Luokka:Asterikasvit